### 12.    Orientering om status vedrørende bevilling til ekstra vejvedligehold i 2021

**Åbent**

Sagsnr.: 326-2021-38639       J.nr.: 05.00.00           Dokumentnr.:
326-2021-195507

**Sagstype**

Orientering.

**Resume og sagens baggrund**

Kommunalbestyrelsen har i forbindelse med budgetaftalen for
2021-2024 besluttet af afsætte i alt 11 mio. kr. til ekstra vejvedligeholdelse
i 2021. I forbindelse med frigivelsen af anlægsbevillingen den 24. februar 2021
blev der også truffet beslutning om, hvordan det samlede beløb skulle
prioriteres. Der gives hermed en status vedrørende opgaven.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

I forbindelse med budgetaftalen for 2021-2024 er det
besluttet at udføre ekstra vejvedligeholdelse i 2021 for i alt 11 mio. kr.
Kommunalbestyrelsen har ligeledes godkendt en prioritering af bevillingen ud
fra Bilag 1 – Bruttoliste. De strækninger, der er markeret med grøn på listen,
er prioriteret til udførelse, og de strækninger, der er markeret med gul på
listen, er medtaget i udbuddet som option. De ”gule” strækninger kan udføres,
hvis der er gode priser, eller hvis enkelte af de ”grønne” strækninger må udgå.

På baggrund af Bilag 1 – Bruttolisten er der beskrevet en
status i Bilag 2 - Orientering om ekstrabevilling vejvedligehold 2021.

*Udførte strækninger:*

Sti syd for [adresse]. Olaiparken, Benny Nilsson, Sti
[adresse], [adresse], [adresse], [adresse], [adresse] Sti
mellem to hovedveje Vinde-/Kirke Helsinge og dele af Røsnæsvej fra
Hestehavebakken til [adresse] (Kysttoften).

*Kommende eller igangværende arbejder:*

Nyrupskolen-Cykelsti og fortov, Røsnæsvej (Jernholtparken),
Røsnæsvej (Ulstrup), [adresse], [adresse], Ugerløsevej, [adresse], Sæbyvej-
Kørebane, [adresse], [adresse] samt afmærkning i landområder.

*Udredning vedrørende afmærkning i landområder:*

For at ajourføre vejstriberne har administrationen indgået
aftale med et eksternt firma. Tilstandsregistrering af samtlige striber i
landområder blev gennemført ultimo august 2021. På baggrund af ovennævnte er
administrationen i færd med at udpege og planlægge stribearbejder til udførsel
i september.

*Strækninger, der udgår:*

I løbet af året får administrationen skabt kontakt til
ledningsejere og koordinerer vejvedligeholdelsesprogrammet løbende efter deres
behov og udmeldinger. Nogle renoveringsplaner er faste og andre er dynamiske,
hvorfor vi i tæt dialog står overfor en omskiftelig hverdag.

Strækninger, der udgår grundet Kalundborg Forsynings
renoveringsplaner jf. Spildevandsplanen, er som følger: [adresse], Fuglede,
Kasper Hermansen og [adresse].

Strækninger, der udgår grundet Høng Varmeværks
renoveringsplaner, er som følger: [adresse] og [adresse].

Hvis det er muligt inden for den økonomiske ramme, udføres
optioner i stedet for, og de nævnte strækninger vil indgå i prioriteringen på
ny i de kommende år.

*Løve [adresse]:*

I forbindelse med forberedelsen af nye belægninger på [adresse]
[adresse] er administrationen ved at undersøge, om flere vejelementer kan
inddrages med henblik på at forbedre trafiksikkerheden for bløde trafikanter,
fremkommeligheden og det generelle bybillede. Inden en gennemførelse af et
eventuelt mere samlet projekt vil der være en dialog med grundejerne omkring
administrationens forslag til løsninger, og derfor er det sandsynligt, at
asfalteringen ikke vil kunne nås i 2021.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Bruttoliste | 326-2021-23246 |
| Bilag 2 - Orientering om ekstrabevilling vejvedligehold 2021. | 326-2021-203461 |